《上元被差监酤妙觉书呈文叔二首 其二》
宋代·周行己

窃禄知踰分，论才昧所长。幸同操犊鼻，几不试渔阳。

醉客或遭诟，少年来索尝。此吾稽古力，咄咄未须忙。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。